Maisteri kritiikin suossa

Kriitikon työstä ja tehtävästä on kirjoitettu loputtomiin. Tutkimukset ja esseet pyrkivät usein ihanteellisesti käärimään taidekritiikin pilvimäiseen pumpuliin, jossa kuka tahansa alansa asiantuntija tukehtuu ladeltuihin vaatimuksiin. Tiedättehän, hyvän kritiikin tulisi olla asiantuntevaa, taitavasti kirjoitettua, puolueetonta, sivistävää, yleistajuista, erittelevää, perusteltua ja varmaan myös vaaleanpunaista. Tällaisilla ylevillä pohdinnoilla ei ole mitään tekemistä sen kanssa, mitä joudumme lukemaan sanomalehtien sivuilta. Onneksi on aina ollut niitäkin, jotka sanovat asiat toisin. - Minna Lindgren esitelmöi.